Зигу дрихьхэм къахохъуэ
2016 гъэм дызэрытехьэрэ Къэбэрдей-Балъкъэрым и зыгъэпсэхупIэхэм къекIуэлIа туристхэм я бжыгъэр мин 350-м нызэрохьэс.
Ар илъэс блэкIам щыIам нэхърэ процент 36-кIэ нэхъыбэщ. Псом хуэмыдэу цIыхушхуэ щыIащ, ноби зэпыуркъым Iуащхьэмахуэ лъапэ и бгы-лыжэ къэжыхьыпIэхэм. ЗэманкIэ дызэIэбэкIыжмэ, Урысейм и туристхэм фIэкIа щумылъагъуу щытамэ, иджы ди лыжэ къэжыхьыпIэ зэпэщхэр нэгъуэщI къэралхэм щыщхэм къагъэунэхуащ.
Республикэм и санаторэхэм я Iуэхури нэрылъагъуу йофIакIуэ. Мы гъэм дызэрытехьэрэ ди санаторэхэм я узыншагъэр щрагъэфIэкIуащ икIи зыщагъэпсэхуащ мин 40-м щIигъум. ЕтIанэгъи Iуэхур нэхъри ефIэкIуэ-ну мэгугъэхэр, абы щхьэкIэ яхузэфIэкI къагъанэркъым.
Жанхъуэт Зузэ.
